Document ID: /roh_data/filtered/fineweb-2-filterrobots_roh.jsonl.gz/55920

L'areal da la Halla da la citad da Cuira duai vegnir surbajegià da nov. Il cumenzament da la stad 2022 ha la publicitad pudì prender invista dal project directiv che la citad da Cuira e la vischnanca burgaisa da Cuira han laschà elavurar. En il territori Welschdörfli èn gia enconuschents numerus lieus da chats archeologics. Cuntrari als territoris cunfinants n'èn vegnidas fatgas fin ussa naginas retschertgas archeologicas pli detagliadas sin la parcella da l'actuala Halla da la citad.
2 milliuns francs per ina durada da 4 onns
Il Servetsch archeologic dal Grischun ha perquai elavurà in concept per in'uschenumnada exchavaziun da salvament sin la parcella da la Halla da la citad. La Regenza ha prendì enconuschientscha dals custs ch'èn previs per quest intent. Per las lavurs al lieu e per l'elavuraziun ulteriura èn vegnids calculads var 2 milliuns francs per ina durada da quatter onns. Ils custs che resultan previsiblamain ils onns 2024 fin 2027, vegnan budgetads en il rom da las directivas respectivas dal preventiv ed integrads en il plan da finanzas.
Or da l'archiv: